Prije no što je okrenuo fiziku naglavačke,
mladi Albert Einstein navodno je pokazao svoju genijalnost
osmislivši složenu zagonetku koja uključuje ovu listu tragova.
Možeš li se oduprijeti od rješavanja mozgalice
koju je napisao jedan od najpametnijih ljudi u povijesti?
Idemo probati.
Najrjeđa riba na svijetu ukradena je iz gradskog akvarija.
Policija je miris pratila do ulice sa pet identičnih kuća.
Međutim, ne smiju pretraživati sve kuće odjednom,
jer ako izaberu krivu, lopov će znati da su mu na tragu.
Na tebi je, najboljem detektivu u gradu, da riješiš slučaj.
Kad stigneš na mjesto zločina, policija ti kaže što znaju.
Prvo:
vlasnici kuća različitih su nacionalnosti,
piju različita pića
i puše različite vrste cigara.
Drugo:
unutrašnji zidovi svake kuće obojani su različitom bojom.
Treće:
u svakoj je kući različita životinja, od kojih je jedna riba.
Nakon par sati istraživanja, skupio si neke tragove.
Možda izgleda kao puno informacija,
ali postoji jasni logički put prema rješenju.
Riješiti zagonetku bit će poput rješavanja sudokua,
pa će ti možda biti lakše posložiti informacije u tablicu; ovako.
Zaustavi video na sljedećem zaslonu da pregledaš tragove i riješiš zagonetku.
Odgovor u: 3
2
1
Za početak, unesi informacije iz osmog i devetog traga.
Odmah je jasno da pošto Norvežanin živi na kraju ulice,
pokraj njega postoji samo jedna kuća,
koja mora biti ona s plavim zidovima iz četrnaestog traga.
Peti trag kaže da kavu pije vlasnik kuće sa zelenim zidovima.
Ne može biti kuća u središtu, jer već znaš da njen vlasnik pije mlijeko,
no također ne može biti druga kuća, za koju znaš da ima plave zidove.
Ako četvrti trag kaže da
kuća zelenih zidova mora biti lijevo od kuće bijelih zidova,
ne može biti ni prva ni peta kuća.
Za kuću zelenih zidova čiji vlasnik pije kavu
ostala je samo četvrta kuća,
što znači da je kuća bijelih zidova peta po redu.
Prvi trag daje ti i nacionalnost i boju.
Jedini je stupac kojem nedostaju obje vrijednosti srednji,
pa to mora biti kuća Britanca crvenih zidova.
Sada je ostala samo žuta boja zidova,
pa znamo da se radi o prvoj kući,
čiji vlasnik, po sedmom tragu, puši Dunhill.
Jedanaesti trag kaže ti da mu je vlasnik konja susjed,
pa se mora raditi o drugoj kući.
Onda treba pronaći piće koje Norvežanin pije.
Ne može biti čaj, jer treći trag kaže da ga pije Danac.
Po dvanaestom tragu, ne može bit pivo jer ta osoba puši Bluemaster,
a jer si već dodijelio mlijeko i kavu,
mora biti voda.
Zbog petnaestog traga
znaš da susjed Norvežanina, koji može biti samo iz druge kuće,
puši Blends.
Sada kada jedino u petom stupcu
nedostaju cigara i piće,
to mora biti kuća osobe iz dvanaestog traga.
Sada jedino vlasnik druge kuće nema piće,
pa tu mora živjeti Danac koji pije čaj.
Samo četvrtoj kući nedostaje i nacionalnost i cigara,
pa tu mora živjeti Nijemac iz trinaestog traga koji puši Prince.
Pomoću eliminacija možeš zaključiti da Britanac puši Pall Mall
i Šveđanin živi u petoj kući,
dok ti šesti i drugi trag kažu
da ta dvojica imaju, redom, pticu i psa.
Deseti trag ti kaže da vlasnik mačke živi pokraj Danca koji puši Blend,
što ga stavlja u prvu kuću.
Sa samo jednim praznim poljem,
sada znaš da Nijemac iz kuće zelenih zidova mora biti krivac.
Ti i policajci upadate u kuću,
hvatajući lopova u djelu.
Dok je ovo objašnjenje bilo izravno,
rješavanje ovakvih zagonetki nosi lažne početke i slijepe ulice.
Jedan je trik koristiti proces eliminacije
i puno pokušaja i pogreški za izoštrenje pravih dijelova,
a što više logičkih zagonetki riješiš,
to će ti intuicija biti bolja
da prepoznaš kad ima dovoljno informacija za dedukciju.
Je li mladi Einstein stvarno napisao ovu zagonetku?
Vjerojatno ne.
Ne postoji dokaz da je,
a neke spomenute marke su prilično nove.
Ali logika ovdje nije različita
od one koja se koristi za rješavanje jednadžbi s više varijabli,
čak i onih koje opisuju prirodu svemira.